Marbeerger fest 2024
2024-10-10 12:00 - 2024-10-13 20:00 (Europe/Paris) | Maribor center / Trg Leona Štuklja, 2000 Maribor
Prihaja vaš pribljubljen festival, ki združuje kraft pivo, burgerje in rock’n’roll!
Vabljeni na enkratni kulinarično-družabni dogodek Marbeerger fest 2024, ki bo potekal od četrtka, 10. oktobra, do nedelje, 13. oktobra 2024, na Trgu Leona Štuklja v Mariboru.
Ljubitelji piva boste lahko uživali v odličnih kraft pivih iz najboljših pivovarn, medtem ko bodo gurmani razvajali svoje brbončice z slastnimi burgerji, pripravljenimi iz najkakovostnejših sestavin. Da bo dogodek še bolj poseben, bodo poskrbele energične glasbene skupine, ki bodo vsak dan pričarale pravo rock’n’roll vzdušje.
Popolna kombinacija za začetek jesenskih dni s prijatelji – se vidimo!

Povezava do originalnega članka

KOMORNI ORKESTER IN NOGOMET
2024-10-10 15:00 - 16:00 | Maribor center / Dvorana Union, Maribor
1. koncert Mladinskega cikla 2024/2025 in izven
Mariborski komorni orkester združuje profesorje godal štajerskih glasbenih šol in nekdanje dijake Konservatorija za glasbo in balet Maribor, ki sedaj študirajo na Akademiji za glasbo v Ljubljani, v Gradcu ali na Dunaju.
Ideja, da se ustanovi tovrstni godalni orkester, se je porodila iz želje po aktivnem sodelovanju in igranju v orkestru, ki bi ob pedagoškem delu še razširil in omogočil interpretativno udejstvovanje v različnih žanrih in glasbenih stilih. Večina sodelujočih ima kar nekaj izkušenj z igranjem v simfoničnih in godalnih orkestrih doma in v tujini, denimo v Slovenski filharmoniji, Simfoničnem orkestru RTV Slovenije, Simfoničnem orkestru SNG Maribor in mnogih drugih.
Izkušeni glasbeniki se bodo tokrat podali na zanimivo iskanje vzporednic med zasedbo komornega orkestra in nogometno ekipo.

Povezava do originalnega članka

Promocija knjige Poluotvoreno – Milana Čekrdžina Cefa
2024-10-10 18:00 | PEKARNA MAGDALENSKE MREŽE
10. 10. 2024 ob 18.00, Pekarna Magdalenske mreže
Promocija knjige Poluotvoreno – Milana Čekrdžina Cefa
V četrtek, 10. 10. 2024, te ob 18.00 vabimo v prostore Pekarne Magdalenske mreže na predstavitev knjige Milana Čekrdžina Cefa o izkušni prestajanja zaporne kazni ter situaciji v Srbskih zaporih.

Kako ekspresno končati večletno zaporno kazen, ne da bi komu škodil, ampak čisto nasprotno,
ker ste »omogočili uživanje«? Nesmiselni sodni postopki, prenatrpani in
umazani zapori, plesniva hrana, nevidno trpljenje in muke najbližjih… Z jasno anarhistične in
antifašistične pozicije, iz prve roke o stanju v zaporih v Srbiji 21. stoletja. Brez odvečnih pridevnikov in
olepšav, dokaj hemingvejsko, mestoma brutalno in brez dlake na jeziku, brez preveč
potrepežljivosti in razumevanja za krivice… Milan Čekrdžin Cef direktno in na »ti« z bralci –
Polodprto (srb. Poluotvoreno).

Cef nam bo predstavil knjigo, razlagal o situaciji v Srbskih zaporih in lastnih izkušnjah ter z
veseljem odgovarjal na naša vprašanja.

Ker ne govori slovensko, bo dogodek potekal v srbohrvaščini.
Knjiga v srbščini (v latinici), bo na voljo za prodajo.
Knjigo v treh dneh promoviramo na treh lokacijah v Sloveniji:
10.10. Pekarna Magdalenske mreže, KC Pekarna, Maribor
11.10. A-Infoshop, Akc Metelkova Mesto, Ljubljana
12.10. MKNŽ, Ilirska Bistrica
Se vidimo!

Povezava do originalnega članka

Zdravkov joga tečaj duhovne preroditve
2024-10-10 19:00 | Maribor center / Narodni dom Maribor
na 6. ZIZ festivalu
Avtor in izvajalec: Jurij Torkar
Produkcija: Društvo ZIZ, Jurij Torkar
O predstavi: V osrčju vašega mesta se nahaja nova oaza sprostitve, zdravja in dobrega počutja!
V njej vas nestrpno pričakuje guru Zdravko, ki vas bo popeljal na joga potovanje, s katerega se ne boste želeli vrniti. Guru Zdravko je trenutno na svetovni turneji, na kateri s pomočjo svojega učenca in asistenta Jurija Torkarja predaja znanje starodavnega indijskega prepleta fizičnega, duhovnega in duševnega. Predznanje in fizična pripravljenost nista potrebna. Zdravko udeležence prosi le, da s seboj prinesejo udobna oblačila, joga pripomoček, če ga imajo, ter odprto glavo, da jo bo čim lažje odmontiral.
“Star si samo toliko, kolikor je minilo let od tvojega rojstva.” – Guru Zdravko
Prispevek za predstavo: 7 / 5 EUR
Rezervacije mest zbiramo na info@ziz.si.

Povezava do originalnega članka

ŠtudenTeater: RADIO RATATA
2024-10-10 20:00 | Maribor center / Narodni dom Maribor
na 6. ZIZ festivalu
Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc in Varja Golec Horvat
𝗢 𝗽𝗿𝗲𝗱𝘀𝘁𝗮𝘃𝗶: Radio Ratatata je zgodba istoimenske radijske postaje, ujete v nekem brezčasju, kjer je važno le delovati v etru. Oddaje, segmenti, intervjuji, oglasi in blazen, halucinogen, umorjen, meta nočni program. Vse samo, da se utišajo dejanski obdajajoči zvoki. Kdo jih posluša in koliko jih sploh posluša? Tisti, ki ne morejo spati, tisti, ki bežijo. Bežijo v deželo Nije. Žalostno nepopisna številka teh, ki hrepenijo po tej destinaciji.
Prispevek za predstavo: 7 / 5 EUR
Rezervacije mest zbiramo na info@ziz.si.
ℹ️ ziz.si/ziz-festival
ℹ️ info@ziz.si
W: ziz.si | IG: instagram.com/drustvo_ziz | E: info@ziz.si
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor

Povezava do originalnega članka

ŠtudenTeater: RADIO RATATATA
2024-10-10 20:00 | Maribor center / Narodni dom Maribor
Na 6. ZIZ festivalu
Radio Ratatata je zgodba istoimenske radijske postaje, ujete v nekem brezčasju, kjer je važno le delovati v etru. Oddaje, segmenti, intervjuji, oglasi in blazen, halucinogen, umorjen, meta nočni program. Vse samo, da se utišajo dejanski obdajajoči zvoki. Kdo jih posluša in koliko jih sploh posluša? Tisti, ki ne morejo spati, tisti, ki bežijo. Bežijo v deželo Nije. Žalostno nepopisna številka teh, ki hrepenijo po tej destinaciji.
Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc in Varja Golec Horvat
Prispevek za predstavo: 7 / 5 EUR
Rezervacije mest zbiramo na info@ziz.si.
ℹ️ ziz.si/ziz-festival
ℹ️ info@ziz.si
W: ziz.si | IG: instagram.com/drustvo_ziz | E: info@ziz.si
ZIZ festival je produkcija Društva ZIZ.
Koproducent: Narodni dom Maribor – Vetrinjski dvor

Povezava do originalnega članka

TADEJ TOŠ: ABRAhmm
2024-10-10 20:00 - 22:00 | Maribor center / Dvorana generala Maistra, Narodni dom Maribor
Stand-up komedija
Smeh je eliksir mladosti. Pridite in se nasmejte življenju, preden bo prepozno. Ne zamudite stand up šova v prostem slogu, ki prinaša humor v mnoge odtenke sivine. Odkrijte smešno stran staranja v predstavi, ki duhovito razkriva boj človeka s časom.
Predstava je primerna za gledalce od 16. leta naprej.
Nastopa: Tadej Toš
Trajanje: 120 minut
Cena vstopnic:
SEDIŠČE od 19.00€ do 20.00€

Povezava do originalnega članka

Naredimo bučo - uporabimo odpadni material!
2024-10-11 16:00 - 16:45 | Maribor center / Dominkuševa 5, 2000 Maribor
Na delavnici bomo izdelovali takšne buče, ki jih boste odnesli s seboj in več let uporabljali, hkrati pa okolje razbremenili za nekaj kg odpadnega tekstila.
V kotičku ponovne uporabe na Mali tržnici se mesečno izmenja več kot tono oblačil. Med njimi se najdejo tudi oblačila, ki jih lahko uporabimo za predelavo, saj imajo madeže, luknjice ali pa so sprana.
Iz njih lahko naredimo veliko čudovitih stvari, jesenski puloverji pa so kot nalašč za okrasne buče. Tudi napolnimo jih lahko z odpadnim tekstilom in nastanejo lep okras. Na delavnici bomo izdelovali takšne buče, ki jih boste odnesli s seboj in več let uporabljali, hkrati pa okolje razbremenili za nekaj kg odpadnega tekstila. Poglejte še po vaših omarah in prinesite svoj odpadni tekstil, da iz njega naredite svojo bučo.
Prosimo za predhodno najavo na mail: drustvo.pupillam@gmail.com za pripravo materiala in prostora.
Delavnica se bo izvedla v okviru projekta Uporabne stvari ne sodijo v smeti in jo sofinancira Mestna občina Maribor in ob podpori podjetja Mestne nepremičnine, Mariborske tržnice.

Povezava do originalnega članka

Delavnice črno-bele analogne fotografije
2024-10-11 18:00 - 2024-10-13 09:00 | Kulturni inkubator in Mišnica GT22
DELAVNICA
ČRNO-BELA ANALOGNA FOTOGRAFIJA
Od 11. do 13. oktobra // Kulturni inkubator in Mišnica
Mladinski kulturni center Maribor (MKC Maribor) vabi na brezplačno tridnevno delavnico črno-bele analogne fotografije, ki jo bosta izvedla mentorja Gregor Salobir in Ema Širec. Delavnica bo potekala od 11. do 13. oktobra v prostorih Kulturnega inkubatorja in Mišnice (GT22).
Razvoj fotografije je s pojavom digitalne fotografije spodrinil analogno fotografijo na stranski tir. Vendar se v zadnjih letih analogna fotografija s svojo prisotnostjo vrača in doživlja svoj preporod in tako ostaja živa, kljub popularnosti digitalne fotografije. Poznavanje in razumevanje analogne fotografije in alternativnih procesov fotografije je deležno ponovnega zanimanja in lahko predstavlja zanimiv način kreativnega izražanja.
Ulice drugega največje mesta v Sloveniji skrivajo zanimive zgodbe, ki čakajo da jih ujamemo. Če te zanima fotografija, analogna fotografija, se rad/a likovno udejstvuješ ali te spremlja strast raziskovanja se nam pridruži na brezplačni 3-dnevni delavnici in sooblikuj skupinsko razstavo, ki bo v Kulturnem inkubatorju . Delavnica črno-bele analogne fotografije ti bo dala vsa potrebna znanja, material, strokovno vodenje in še več za uspešno delo.
PROGRAM DELAVNICE:

Рetek, 11. oktober, ob 18.uri @ Kulturni inkubator
Prvi dan delavnice bo posvečen teoriji. Prisluhnili boste predavanju o zgodovini fotografije, delovanju fotoaparatov in trenutne situacije analogne fotografije. Po predavanju si boste ogledali GT22 in tudi Mišnico (temnico).
Sobota, 12. oktober, ob 9. uri @ Mišnica GT22
Drugi dan je posvečen fotografiranju in razvijanju črno-belih filmov. V ta namen se boste razdelili v dve skupini in se podali na ulice Maribora, kjer boste fotografirali izbrane motive. Po končanem fotografskem sprehodu bo čas za kosilo (hrana ni vključena v delavnice). Ob predvidoma 15. uri bo sledilo razvijanje filmov v temnici. Udeleženci se boste srečali z delom v temnici, delom s kemikalijami in samim procesom razvijanja črno-belih filmov. Vpisali se boste v časovni seznam aktivnosti – izdelave printov v temnici naslednjega dne.
Nedelja, 13. oktober, ob 9:00 @ Mišnica GT22
Zadnji dan delavnice bo v celoti namenjen izdelavi printov fotografij. V ta namen bo vaše delo z mentorjem v temnici potekalo v dvojicah po dogovorjenem časovnem seznamu.

Ševilo mest je omejeno na največ osem udeležencev_ek, zato so obvezne predhodne prijave, ki jih zbiramo na spodnji povezavi najkasneje do 7. oktobra 2024 oziroma do zapolnitve prostih mest.

PRIJAVA NA DELAVNICE

O MENTORJIH
GREGOR SALOBIR (1989, Maribor) je leta 2023 magistriral na Fakulteti za gradbeništvo, prometno inženirstvo in arhitekturo v Mariboru (smer prometno inženirstvo). Od leta 2012 je član Fotokluba Maribor, od leta 2015 pa je tudi član kolektiva GT22. Je eden izmed vodij Mišnice, edine prostodostopne fotografske temnice v Mariboru. Od leta 2016 izvaja kratke predstavitve fotografije za osnovnošolce v sklopu Kulturnega dnevnika (Narodni dom Maribor). Leta 2021 je bil mentor za področje fotografije projekta HDLU – umetniki za umetniško izobraževanje 6 (Erasmus +), v okviru katerega so dijaki pod njegovim mentorstvom pripravili skupinsko razstavo črno-belih analognih fotografij V iskanju novega pomena.
Poleg digitalne se posveča tudi analogni fotografiji in alternativnim fotografskim postopkom. Med letoma 2018 in 2022 je bil uradni fotograf festivala Jazz’ma mlade. Bil je uradni fotograf bienalnega mednarodnega festivala neodvisnih uprizoritvenih umetnosti Prestopi (2019, 2021 in 2023). Njegova dela so bila na ogled na več samostojnih in skupinskih razstavah. Njegova najnovejša serija cianotipij Čas modrine je bila junija 2024 premierno predstavljena v prostorih Atrija ZRC SAZU v Ljubljani. Leta 2012 je na fotografskem natečaju Festivala Lent prejel prvo nagrado.
EMA ŠIREC (2001, Maribor) je leta 2024 magistrirala iz fotografije na Royal College of Art v Londonu. Predhodno izobrazbo je pridobila na Akademiji za likovno umetnost in oblikovanje Ljubljana, kjer je diplomirala leta 2023. V zadnjih nekaj letih je bila nagrajena v Tokyu, Budimpešti in Parizu (za fotografije kraljic preobleke). Razstavljala tako v tujini, kot doma. Nedavni projekt (destroy, destroy, destroy) je bil del OFF PRINT festivala v Tate Modern London. Njena dela so objavili v Večeru in Mladini. Kot fotografinja pa deluje za razne inštitucije med drugim MKC Maribor, Škuc, MSRO, Ljubljana Pride, Transakcija …
Ema je del Mišnice, temnice v GT22 kjer občasno izvaja delavnice analogne fotografije. Ukvarja se z dokumentarno fotografijo, analognimi tehnikami in grafiko. Najbolj prepoznavno je predvsem njeno delo z mlajšim valom kraljic preobleke. Na njeno delo močno vpliva odraščanje v Mariboru. Svoje subjekte se trudi prikazati v skladu s tem, kar ji predstavljajo in kot jih v danem trenutku vidi sama. Rada ima pristno in spontano fotografijo, zato ljudi pogosto lovi v nenavadnih ali celo nerodnih situacijah.

Povezava do originalnega članka

Delavnice cianotopije (modrotiska)
2024-10-11 18:00 - 2024-10-13 09:00 | Kulturni inkubator in Mišnica GT22
DELAVNICA
CIANOTIPIJA (MODROTISK)
Od 13. do 15. oktobra // Kulturni inkubator in Mišnica
Mladinski kulturni center Maribor (MKC Maribor) vabi na brezplačno tridnevno delavnico cianotipije oziroma modrotiska, ki jo bosta izvedla mentorja Gregor Salobir in Ema Širec. Delavnica bo potekala od 11. do 13. oktobra v prostorih Kulturnega inkubatorja in Mišnice (GT22).
Razvoj fotografije je s pojavom digitalne fotografije spodrinil analogno fotografijo na stranski tir. Vendar se v zadnjih letih analogna fotografija s svojo prisotnostjo vrača in doživlja svoj preporod in tako ostaja živa, kljub popularnosti digitalne fotografije. Poznavanje in razumevanje analogne fotografije in alternativnih procesov fotografije je deležno ponovnega zanimanja in lahko predstavlja zanimiv način kreativnega izražanja. Cianotipija ali modrotisk je alternativni fotografski postopek, kjer fotografija nastane s pomočjo ultravijolične svetlobe (UV žarkov). Moder ton fotografij je značilen rezultat tega postopka.
Ulice drugega največje mesta v Sloveniji skrivajo zanimive zgodbe, ki čakajo da jih ujamemo. Če te zanima fotografija, analogna fotografija, se rad/a likovno udejstvuješ ali te spremlja strast raziskovanja se nam pridruži na brezplačni 3-dnevni delavnici in sooblikuj skupinsko razstavo, ki bo v Kulturnem inkubatorju . Delavnica cianotipije ti bo dala vsa potrebna znanja, material, strokovno vodenje in še več za uspešno delo.
PROGRAM DELAVNICE:

Рetek, 11. oktober, ob 18. uri @ Kulturni inkubator
Prvi dan delavnice bo posvečen teoriji. Prisluhnili boste predavanju o razvoju cianotipije in uporabe cianotipije v polju umetnosti po predavanju bo sledila teoretična predstavitev postopka
Sobota, 12. oktober, ob 9. uri @ Mišnica GT22
Po uvodnem pozdravu boste skupaj pripravili papir, ki ga bosta pozneje uporabili. Dogovorili se boste o načinu uporabe te tehnike in se podali na sprehod po Mariboru, kjer boste nabrali material in ali ujeli trenutke mestnega vrveža. Po odmoru boste, po mentorstvom, začeli praktično uporabiti pridobljena teoretična znanja. Spoznali boste klasičen način uporabe cianotipije in napredne tehnike kot so mokra cianotipija, toniranje cianotipij in izdelavo in uporabo digitalnih negativov.
Nedelja, 13. oktober, ob 9.uri @ Mišnica GT22
Zadnji delovni dan delavnice bo v celoti namenjen nadaljnjemu prakičnemu delu in uporabi različnih nosilcev kot so različne vrste papirja in blago ter možnost toniranja cianotipij.

Ševilo mest je omejeno na največ osem udeležencev_ek, zato so obvezne predhodne prijave, ki jih zbiramo na spodnji povezavi najkasneje do 7. oktobra 2024, oziroma do zapolnitve prostih mest.

PRIJAVE NA DELAVNICE

O MENTORJIH
GREGOR SALOBIR (1989, Maribor) je leta 2023 magistriral na Fakulteti za gradbeništvo, prometno inženirstvo in arhitekturo v Mariboru (smer prometno inženirstvo). Od leta 2012 je član Fotokluba Maribor, od leta 2015 pa je tudi član kolektiva GT22. Je eden izmed vodij Mišnice, edine prostodostopne fotografske temnice v Mariboru. Od leta 2016 izvaja kratke predstavitve fotografije za osnovnošolce v sklopu Kulturnega dnevnika (Narodni dom Maribor). Leta 2021 je bil mentor za področje fotografije projekta HDLU – umetniki za umetniško izobraževanje 6 (Erasmus +), v okviru katerega so dijaki pod njegovim mentorstvom pripravili skupinsko razstavo črno-belih analognih fotografij V iskanju novega pomena.
Poleg digitalne se posveča tudi analogni fotografiji in alternativnim fotografskim postopkom. Med letoma 2018 in 2022 je bil uradni fotograf festivala Jazz’ma mlade. Bil je uradni fotograf bienalnega mednarodnega festivala neodvisnih uprizoritvenih umetnosti Prestopi (2019, 2021 in 2023). Njegova dela so bila na ogled na več samostojnih in skupinskih razstavah. Njegova najnovejša serija cianotipij Čas modrine je bila junija 2024 premierno predstavljena v prostorih Atrija ZRC SAZU v Ljubljani. Leta 2012 je na fotografskem natečaju Festivala Lent prejel prvo nagrado.
EMA ŠIREC (2001, Maribor) je leta 2024 magistrirala iz fotografije na Royal College of Art v Londonu. Predhodno izobrazbo je pridobila na Akademiji za likovno umetnost in oblikovanje Ljubljana, kjer je diplomirala leta 2023. V zadnjih nekaj letih je bila nagrajena v Tokyu, Budimpešti in Parizu (za fotografije kraljic preobleke). Razstavljala tako v tujini, kot doma. Nedavni projekt (destroy, destroy, destroy) je bil del OFF PRINT festivala v Tate Modern London. Njena dela so objavili v Večeru in Mladini. Kot fotografinja pa deluje za razne inštitucije med drugim MKC Maribor, Škuc, MSRO, Ljubljana Pride, Transakcija …
Ema je del Mišnice, temnice v GT22 kjer občasno izvaja delavnice analogne fotografije. Ukvarja se z dokumentarno fotografijo, analognimi tehnikami in grafiko. Najbolj prepoznavno je predvsem njeno delo z mlajšim valom kraljic preobleke. Na njeno delo močno vpliva odraščanje v Mariboru. Svoje subjekte se trudi prikazati v skladu s tem, kar ji predstavljajo in kot jih v danem trenutku vidi sama. Rada ima pristno in spontano fotografijo, zato ljudi pogosto lovi v nenavadnih ali celo nerodnih situacijah.

Povezava do originalnega članka

ŠtudenTeater: Poznamo začetek, poznamo konec, sredina pa je neznanka
2024-10-11 19:00 | Maribor center / GT22, Glavni trg 22, Maribor
na 6. ZIZ festivalu
Igrajo: Tinkara Kolar, Špela Pehant, Eva Ravnik
𝗢 𝗽𝗿𝗲𝗱𝘀𝘁𝗮𝘃𝗶: Tri posameznice, trije različni obrazi vojne, tri (ne)povezane zgodbe, skupni spomini otroštva. Vojna. Kdo so? Kaj se jim je zgodilo? A jih med seboj vežejo samo še spomini, ki jih romantizirajo, in si mečejo pesek v oči pred tem, kar se je dejansko zgodilo? Čemu kar naenkrat ogledalo? Ko se ponovno nekje srečajo, si zastavljajo enaka vprašanja, v iskanju odgovorov pa se izgubijo.
Prispevek za predstavo: 7 / 5 EUR
Rezervacije mest zbiramo na info@ziz.si.

Povezava do originalnega članka

ŠtudenTeater: PZPKSN
2024-10-11 19:00 | GT22 Glavni trg 22 Maribor, Upravna enota Maribor, 2000 Slovenia
Knjižnica.GT22
Tri posameznice,
trije različni obrazi vojne,
tri (ne)povezane zgodbe,
skupni spomini otroštva.
Vojna.
Igrajo: Tinkara Kolar, Špela Pehant, Eva Ravnik
Produkcija: Moment
Vstopnice: 7 / 5 / 0 EUR, info@ziz.si
Več informacij o predstavi TUKAJ.

Povezava do originalnega članka

Večer brezčasnih uspešnic z Rokom: živa glasba ob kitari in vokalu
2024-10-11 19:00 - 23:00 | Okolica / Hotel Habakuk, Pohorska ulica 59, 2000 Maribor
V petek, 11.10. vas vabimo na nepozaben glasbeni večer z živo glasbo brezčasnih glasbenih uspešnic
V petek, 11.10.2024 vas vabimo vas na nepozaben večer z živo glasbo v Hotelu Habakuk.
Uživajte v brezčasnih uspešnicah iz Slovenije, Hrvaške in tujine, ki jih bo Rok oživil s svojo kitaro in čutnim vokalom. V čudovitem ambientu Hotela Habakuk vas čaka glasbeni večer, ki ga bodo dopolnjevali skrbno izbrani jesenski prigrizki in napitki.
Dogodek se bo pričel ob 19. uri in trajal vse do 23. ure.
PROST VSTOP!
Rezervacije niso potrebne.
Doživite večer poln razkošja, odlične glasbe in sproščenega druženja.

Povezava do originalnega članka

Mateja Kavčič in Alja Piry: MOČVIRJE
2024-10-11 19:00 - 2024-11-09 14:00 | Maribor center / MMC KIBLA, Ulica kneza Koclja 9, Maribor
Odprtje razstave MOČVIRJE Alje Piry in Mateje Kavčič
Vljudno vabljeni na odprtje razstave MOČVIRJE Mateje Kavčič in Alje Piry, ki bo v petek, 11. oktobra 2024, ob 19. uri v prostoru za umetnost KiBela.
Umetnici bo predstavila kuratorka mag. Mojca Štuhec. Umetniški dialog Mateje Kavčič in Alje Piry v svojem bistvu izhaja iz globokega spoštovanja do narave in osebne izkušnje sobivanja z rastlinskim svetom, prevedenim v umetniški jezik.
Ta posredno zavrača paradigmo antropocentrizma, poziva k širjenju zavedanja o odgovornem soustvarjanju odnosov in kritizira rabo načel nenehnega spreminjanja normativov za ohranjanje kakovosti naravnih virov.
Slikarkama je blizu poetična premisa ekologa, ornitologa, esejista in pesnika Iztoka Geistra (1945), ki v knjigi O zaupanju v naravo (2022) pojasnjuje, da bi naj naš odnos do narave temeljil na spoštovanju živih bitij, se prilagajal njihovim spremembam in ne nasprotno.

Povezava do originalnega članka

Slovenska transverzala
2024-10-11 20:00 | Maribor center / Intimni oder GT22, Glavni trg 22, Maribor
na 6. ZIZ festivalu
Draga Slovenija, pred kratkim sem obrnil štiridesetko in do sedaj se ti nisem še nikoli zahvalil, da sem se rodil na tvojih tleh. Nisem ti še rekel hvala za čist zrak, ki ga diham od prvega dne. Hvala za čudovite razglede, ki jih uzrem, ko hodim po tvoji deželi in za vso to neokrnjeno naravo, ki me pomirja. Hvala ti za javno zdravstvo: svojo voljo in zdravje krepim na rednih podvigih po čudovitih slovenskih vrhovih. Hvala za brezplačno šolanje – vpisal sem tri redne študije in dva uspešno zaključil. Hvala ti tudi, ljuba Slovenija, za možnost glasu v Evropi – prihodnjih evropskih volitev se bom zagotovo udeležil. Te dni praznujemo dve desetletji tvojega članstva v veliki evropski družini. Jaz bom najini okrogli obletnici verjetno slavil na kakšni vaški veselici, kjer bom divje plesal na narodnozabavne viže, nad katerimi sem vedno tako bentil in zvijal z očmi.
Tvoj sin, Rok Kravanja
Prispevek za predstavo: 7 / 5 EUR Rezervacije mest zbiramo na info@ziz.si.

Povezava do originalnega članka

Nina Pušlar v Rožmarinu
2024-10-11 22:00 | Maribor center / Rožmarin, Gosposka ulica 8, 2000 Maribor
Ne zamudite glasbene poslastice, ki bo napolnila vaša srca in ustvarila nepozabne spomine!

Najbolj priljubljena pevka slovenske glasbene scene, Nina Pušlar, se po petih letih vrača v Rožmarin!
V petek, 11. oktobra 2024, ob 22:00 bo s svojo izjemno energijo in izjemnim vokalom poskrbela za večer, ki ga ne boste zlahka pozabili. Pripravite se na čustveni tobogan skozi Ninine največje hite, ki vas bo popeljal skozi nepozabno glasbeno doživetje!
Vstopnice:

Predprodaja: 37 €
Na dan koncerta: 40 €
Na voljo v Rožmarinu in preko Eventima.

Posebna ponudba – Rožmarinova zlata vstopnica: Rezervirajte svojo mizo in izberite svoj BOAT combo za vrhunsko izkušnjo. Nakup vstopnic in boatov je možen po predplačilu. Rezervacije mize izključno preko e-maila: sebastjan.onic@rozmarin.si.

Povezava do originalnega članka

Mobili iz filca z Nino Holc
2024-10-12 10:00 - 13:00 | Maribor center / Vetrinjski dvor, Vetrinjska ulica 30, Maribor
Jesen nas vedno nagradi in to je čas, ko uživamo v bogastvu barv. Prelivajo se iz hladno zelene, do toplo rjave in nam v dom pričarajo toplino in veselje. Zato je to tudi čas, da si naredimo jesensko dekoracijo, ki nam bo lahko trajno polepšala naš dom.
Jesen nas vedno nagradi in to je čas, ko uživamo v bogastvu barv. Prelivajo se iz hladno zelene, do toplo rjave in nam v dom pričarajo toplino in veselje. Zato je to tudi čas, da si naredimo jesensko dekoracijo, ki nam bo lahko trajno polepšala naš dom.
Tokrat naj bodo to mobili – gibajoči drobni okraski, ki jih postavimo v prostor. Iz filca bomo oblikovali listje in jesenske plodove v barvah jeseni, jih obšili z okrasnimi šivi in jih pritrdili na suho rogovilo. Filcnati listi se bodo pozibavali v nežni sapici in nas spominjali na tople jesenske dni.
Zakaj se udeležiti delavnice?

Izdelajte si jesensko okrasje za dom.
Naučite se šivanja in okrasnega šiva.
Raziskujte filc in njegov ustvarjalni potencial..
Družite se ob ustvarjanju.

Povezava do originalnega članka

Dobra družba
2024-10-12 19:00 | Maribor center / Intimni oder GT22, Glavni trg 22, Maribor
na 6. ZIZ festivalu
𝗢 𝗽𝗿𝗲𝗱𝘀𝘁𝗮𝘃𝗶: Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz. Kako lahko osebni problemi in stališča umetnika brez prostora za dialog postanejo odrski znaki, ki vseeno nagovarjajo? Kako ti znaki med sabo komunicirajo? Kaj sporočajo?
Miha raziskuje, ali je mogoče z enosmerno hermetično komunikacijo vzpostaviti dialog z občinstvom.
“𝐽𝑎𝑧 𝑠𝑒𝑚 𝑠𝑒 𝑜𝑑𝑙𝑜𝑐̌𝑖𝑙, 𝑘𝑜𝑡 𝑠𝑒𝑚 𝑠𝑒 𝑜𝑑𝑙𝑜𝑐̌𝑖𝑙. 𝑍𝑑𝑎𝑗 𝑗𝑒, 𝑘𝑎𝑟 𝑗𝑒 … 𝑇𝑟𝑒𝑏𝑎 𝑗𝑒 𝑠𝑡𝑎𝑡’ 𝑧𝑎 𝑠𝑣𝑜𝑗𝑖𝑚𝑖 𝑜𝑑𝑙𝑜𝑐̌𝑖𝑡𝑣𝑎𝑚𝑖. 𝐶̌𝑒 𝑠𝑖 𝑠𝑒 𝑜𝑑𝑙𝑜𝑐̌𝑖𝑙 𝑖𝑡’ 𝑔𝑜𝑟, 𝑚𝑜𝑟𝑎𝑠̌ 𝑖𝑡’ 𝑛𝑎𝑗𝑝𝑟𝑒𝑗 𝑑𝑜𝑙. 𝐼𝑛 𝑜𝑏𝑟𝑎𝑡𝑛𝑜, 𝑛𝑎𝑗𝑝𝑟𝑒𝑗 𝑚𝑜𝑟𝑎𝑠̌ 𝑖𝑡’ 𝑔𝑜𝑟, 𝑑𝑎 𝑙𝑎ℎ𝑘𝑜 𝑔𝑟𝑒𝑠̌ 𝑑𝑜𝑙.“
Avtor in izvajalec: Miha Bezeljak
Zunanje oko in ozemljitev: Barbara Jamšek
Produkcija: Moment
Prispevek za predstavo: 7 / 5 EUR (info@ziz.si)
Povezava do originalnega članka

Film v Minoritih: Frančišek, pevec božji
2024-10-12 19:00 | Maribor center / Vojašniški trg 2A, 2000 Maribor
Vabljeni na ogled filma!
Federico Fellini, 1950, 125 min, Italija Režiser Roberto Rossellini in soscenarist Federico Fellini skozi niz veselih vinjet s toplino in ljubeznijo prikažeta univerzalne nauke svetega Frančiška Asiškega – ponižnost, sočutje, vero in požrtvovalnost. Film, ki temelji na srednjeveški zbirki The Little Flowers of St. Francis, prikazuje epizode iz Frančiškovega življenja in življenja njegovih bratov, osredotočene na preprosto, skromno in duhovno življenje. Namesto klasične biografije spremljamo trenutke, v katerih Frančišek in njegovi privrženci izražajo svojo vero skozi dejanja ljubezni do ljudi, narave in Boga, ter najdejo veselje v svoji duhovni predanosti.

Povezava do originalnega članka

Dobra družba
2024-10-12 19:00 | IntimniOder.GT22
IntimniOder.GT22
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz.
Avtor in izvajalec: Miha Bezeljak
Koprodukcija: Moment
Vstopnice: 7 / 5 / 0 EUR, rezervacije pošljite na info@ziz.si
Več informacij o predstavi TUKAJ.

Povezava do originalnega članka

Jure Lesar in Krila ptice v Mariboru
2024-10-12 20:00 | Maribor center / Vetrinjc – BarCoda
Lep dan v Mariboru
Jure Lesar je glasbenik in tekstopisec, ki ga spremljamo na slovenskih odrih in radijskih valovih že dobro desetletje. Skozi lucidna besedila in s prepoznavnim kitarskim zvokom beleži in deli svoje občutke in doživetja.
Kot ustanovitelj in frontman skupine Eskobars je izdal dva studijska albuma (Eskobars in Ni dovolj), nato pa kot solo izvajalec še dva albuma (Zemljin sin in Je kaj novega), vključno z uspešnicami Drugačen, Mestno kolo, Parfum in Gdč. Blond.
Njegovo pripovedno zgodbo spremlja zasedba KRILA PTICE (z leve proti desni: Jan Fanedl, Matic Isovski, Gašper Peršl in Timotej Majer), ki s svojo energijo na odru spretno preklaplja med spevnimi baladami in pravim rokenrol žurom.
Vstopnice:

10 €
na dan koncerta: 15 €

Predprodaja na šanku in v spletni Coda štacuni.

Povezava do originalnega članka

Vodstvo po razstavi: Igra in igrače naše mladosti
2024-10-13 10:30 | Maribor center / Ulica heroja Tomšiča 5, Muzej narodne osvoboditve Maribor
Skočite v svet igre in nostalgije – brezplačna razstava in delavnica za vso družino!
V nedeljo, 13. oktobra 2024, ob 10.30 vas v okviru Tedna otroka vabimo v Muzej narodne osvoboditve Maribor, kjer se nam lahko pridružite na vodenem ogledu nove občasne razstave “Igra in igrače naše mladosti”. Razstava vas bo popeljala v nostalgične spomine otroških dni in skozi igro ter igrače predstavila preteklost.
Po vodstvu bo organizirana kratka delavnica na temo starih iger in igrač, kjer boste lahko spoznali, kako so se igrale prejšnje generacije.
Udeležba na obeh dogodkih je BREZPLAČNA.
Veselimo se vašega obiska!

Povezava do originalnega članka

[Mladi Maribor] Usposabljanje za izvajalce delavnic
2024-10-14 16:00 - 2024-10-15 20:00 | MKC Maribor
Poziv za mlade izvajalce delavnic Mladi Maribor
SOUSTVARJAJ MLADI MARIBOR
Te zanima izvajanje delavnic na temo mladinskega dela v Mariboru? Vabimo te, da se nam pridružiš pri promociji znamke Mladi Maribor na srednjih šolah in se pridružiš usposabljanju, na katerem boš pridobil_a vso potrebno znanje za izvajanje delavnic na srednjih šolah.
Za pridružitev ekipi je udležba na usposabljanju obvezna. Usposabljanje bo potekalo 14. in 15. oktobra 2024, med 16. in 20. uro v prostorih MKC Maribor. Za izvajanje delavnic na šolah ponujamo plačilo v višini 15€/delavnico (bruto), izvajalci pa boste imeli ves čas izvajanja tudi mentorsko podporo izkušenih izvajalcev in redna mentorska srečanja, kar je lahko dobra prva izkušnja takšnega dela.
Mladi Maribor na enem mestu mladim nudi vse informacije o aktivnostih in dogodkih za mlade v našem mestu in mladinski infrastrukturi, obvešča o projektnih priložnostih, mladinski politiki ter predstavlja organizacije, ki delujejo v mladinskem sektorju. Eden izmed večjih dogodkov znamke Mladi Maribor je Festival Mladi Maribor, ki poteka vsako leto jeseni. Več informacij najdete na spletni strani.
Delavnice v srednjih šolah
Letos smo v sklopu znamke Mladi Maribor pripravili delavnico, s katero želimo dijakom približati lokalni mladinski sektor in jim pokazati kje lahko dostopajo do dogodkov, ki jih mladinske organizacije ponujajo. Prav tako jih želimo spodbuditi k opravljanju prostovoljskega dela pri enem izmed mladinskih centrov.
Iščemo ekipo izvajalcev delavnic
Z mesecem septembrom bomo oblikovali ekipo mladih, ki bo v prihodnjih mesecih v dopoldanskem času izvajala mladinske delavnice na mariborskih srednjih šolah. V ekipo vabimo posameznike, ki bi se želeli preizkusiti v vodenju skupin, delu z mladimi, javnem nastopanju in uporabi digitalnih orodij. Prijave zibramo do 11. oktobra na elektronskem naslovu katarina.kocbek@mkc.si.

Povezava do originalnega članka

Predstava v delu: Rene Volker & Matjaž Latin
2024-10-14 19:00 | Maribor center / Vetrinjc – BarCoda
Rene Volker & Matjaž Latin
Rene ga pride spet biksat v Vetrinjca! Tokrat očitno pripravljen!
Tole nas čaka, pravi:
V ponedeljek, 14. 10., vas z režiserjem Matjažem Latinom vabiva v Vetrinjca, na cca. dvourno delavnico o kreaciji stand up predstave. Dramaturški red in improvizacija z roko v roki. Kajti improviziraš lahko samo, ko si pripravljen. Po 5 letih zbiranja materiala je čas za končni produkt z repom in glavo in drobovjem, ki spada zraven. Ker gre ljubezen skozi želodec, nikjer sicer ne piše, kje vstopa, bomo ob smehu tudi malo piknili. Za pijačo je pa šank. Začnemo ob 19h. Tadeju Tošu je ob predstavitvi idej bila všeč moja poredna svoboda. Tone Partljič pa je ob branju prvega osnutka materiala zapisal: “Ženska duša te ne zanima. Samo pička. Premalo.” Kar se mi zdi za enega starega pedra kar kompliment. Vstopnine ni. Trans vegani dobrodošli.
Vaš Rene

Povezava do originalnega članka

[Vabilo] INTEGRITETA = MVP - dialog mladih in odločevalcev
2024-10-15 13:00 - 16:30 | Kulturni inkubator
DIALOG MLADIH IN ODLOČEVALCEV
INTEGRITETA = MVP
Torek, 15. oktober 2024 // 12:30 // Kulturni inkubator
Imaš kaj za povedati o tem, kaj je zate integriteta in zakaj je pomembna? Je to samo poštenost in pravičnost, ali še kaj več? Te zanima, kako vpliva na tvoje življenje – v šoli, športu, na družbenih omrežjih ali celo politiki?
Če si na zgornja vprašanja odgovoril_a z da, te Mreža MaMa in Mladinski kulturni center Maribor (MKC Maribor) vabimo na dogodek “Integriteta = MVP – dialog mladih in odločevalcev”, ki bo v torek, 15. oktobra 2024, od 12.30 do 16.30 v Kulturnem inkubatorju MKC Maribor (Koroška cesta 18, Maribor).
Na dogodku boš skupaj z drugimi mladimi raziskoval_a, kaj integriteta sploh pomeni in kako jo lahko ohranimo v vseh področjih življenja – v šoli, službi, pri športu in celo na družbenih omrežjih. Ne gre samo za teorijo – na delavnicah in v razpravah boš imel_a priložnost, da predstaviš svoje ideje, sodeluješ z vrstniki, postavljaš vprašanja odločevalcem in spoznaš ambasadorje integritete, kot je poveljnik civilne zaščite Srečko Šestan.
Kaj te čaka na dogodku?

Delavnice in brainstorming – kjer bomo skupaj razvijali ideje o tem, kako postati oseba z integriteto in kako izboljšati zaupanje v družbo (in državo).
Dialog z odločevalci in ambasadorji integritete – ti bodo poslušali tvoje ideje in podali svoje poglede.
Pogostitev in druženje – ker brez dobrega pogovora ob prigrizku ne gre!

PROGRAM PODROBNEJE:

12.30-13.00; Prihod in registracija
13.00-13.15; Uvod in pozdrav
13.15-15.00; Delavnice v skupinah (viharjenje možganov in razprave)
15.00-15.45; Dialog z odločevalci in ambasadorji integritete
15.45-16.00; Povzetek in refleksija
16.00-16.30; Pogostitev in druženje

Zakaj na dogodek?
Ker boš imel_a priložnost soustvarjati konkretne rešitve, se povezal_a z vrstniki in sodeloval_a pri oblikovanju družbe, v kateri je integriteta resnična vrednota. Poleg tega boš lahko spoznal_a odločevalce, ki vplivajo na tvojo prihodnost, in športne junake, ki svojo pot gradijo na vrednotah.
Ne zamudi! Prijavi se do 10. oktobra 2024 na naslednji povezavi.

PRIJAVA

Če imaš še kakšno vprašanje, se nam javi na alenka.drobnjak@mreza-mama.si ali ziva.mijatovic@mkc.si – z veseljem ti odgovorimo!

Povezava do originalnega članka

Predstavitev pesniške zbirke Nine Medved: Rodna doba
2024-10-15 20:00 - 22:00 | Sodni stolp
PREDSTAVITEV PESNIŠKE ZBIRKE NINE MEDVED
RODNA DOBA
Torek, 15. oktober 2024 // 18:00 // Sodni stolp
»Napisati drevo.
Roditi knjigo.
Posaditi otroka
v morda pusto deželo,
okuženo s sramom
in rastočim
dvomom?«

Foto: Živa Mijatović

Foto: Sami Rahim

MKC Maribor vabi na predstavitev pesniške zbirke Nine Medved Roda doba, ki bo v Sodnem stolpu v torek, 15. oktobra 2024, ob 18. uri. Pogovor z avtorico bo vodila Neža Prah Seničar. Video projekcija: Vita Kolar & Dve luni, zavod za poetizacijo sveta.
O zbirki
Osrednje gibalo druge pesniške zbirke Nine Medved sta lepota in subverzivnost rodne dobe. Ta lirsko subjektko drži v napetosti med lastnimi in željami drugih, možnostmi, stigmami, oblikami dediščine in rodnosti, spremembami v intimi in paru. Vse se začne s preobrazbo pogleda – ko v ciklu Otrok opazuje otroke pri igri, ki preigravajo možne družbene vloge. V ciklu Slovar se igra nadaljuje, a to so jezikovne igre, ki se jih gre odrasel par, ko s prenovo jezika presnavlja skupni intimni svet. V ciklu Mama se razpre pahljača podob mater, z lastnimi telesi izpostavljenih družbenemu, medicinskemu, oglaševalskemu in drugim oblikam mikronasilja nad ženskami. V končnem, naslovnem delu zato poskuša lirska subjektka dobiti nazaj – svoje telo, jezik, oči, čustva, pri čemer ji daje moč fotoaparat, temeljno orodje za reprodukcijo podob. Rodna doba je pesniška zbirka, v kateri je »lastna soba« skrčena na telo in razpočena v mrežo mitov o odrasli ženski, materi, partnerki, umetnici. Pesmi spremljajo avtoričine analogne fotografije.
O avtorici
Nina Medved je pesnica, prevajalka, fotografinja in kulturna organizatorka, nagrajena z mednarodno listino Pont za perspektivne književne ustvarjalce (2021) in avtorica odmevnega pesniškega prvenca Drseči svet (JSKD, 2020), nominiranega za najboljši prvenec, ki je nedavno izšel v nemškem prevodu. Za svoje delo je v letu 2024 prejela tudi priznanje bronasti grb Mestne občine Maribor.
Vabimo vas tudi h knjižnemu kotičku Cankarjeve založbe, kjer si bo mogoče priskrbeti izvod Rodne dobe s podpisom in posvetilom avtorice.
VLJUDNO VABLJENE & VABLJENI!

Dogodek organizira MKC Maribor, literarni program MKC Črka.
Partner izvedbe: Lutkovno gledališče Maribor, Kulturna četrt Minoriti
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Salon VinDel 2024
2024-10-16 12:00 - 18:00 | Maribor center / Kazinska dvorana in preddverja Slovenskega narodnega gledališča Maribor, Slovenska ulica 27, Maribor
Mednarodni salon vina in kulinarike
Salon VinDel za en dan spremeni mesto najstarejše trte na svetu v pravo prestolnico vrhunskih okusov.

Povezava do originalnega članka

Predavanje in okrogla miza z Aljošo Bagolo: Image poklicev gostoljubja
2024-10-17 10:00 - 13:00 | Maribor center / Cafova ulica 7, 2000 Maribor
Skupaj za boljšo prihodnost gostoljubja: Kako lahko šolstvo in gospodarstvo združita moči?
Predavanje in okrogla miza z Aljošo Bagolo na temo “ODštekani mladi vs. IZštekan biznis” je namenjena strokovni javnosti, ki se vsakodnevno sooča s pomanjkanjem kadrov. Zakaj mladi obupajo nad delom v poklicih gostoljubja?
Kljub dnevnemu porastu povpraševanja po poklicno izobraženih kadrih na področju gostinstva in turizma pa na vprašanje »kje so se izgubili izobraženi kadri« odgovora nimamo. Ugled poklicev iz leta v leto upada, tako je današnje stanje na trgu že alarmantno.
Zakaj primanjkuje kadrov?
Zakaj mladi obupajo nad delom v poklicih gostoljubja? Kaj lahko naredimo mi, predstavniki šolstva, gospodarstva, mentorji v podjetjih? Na že tradicionalnem dogodku Dan mentorjev, želimo predstavnike gospodarstva in drugih ustanov spodbuditi k akciji, spremembi v razmišljanju in pristopih ter ozavestiti korake za spreobrnitev trenda.
Vaša prisotnost in izkušnje bi nedvomno prispevale k pomembnim vprašanjem, ki jih je nujno nasloviti, če želimo spodbuditi medsebojno sodelovanje ter poiskati nove pristope za reševanje nastale situacije.
Veselimo se vašega odziva in upamo, da se nam boste lahko pridružili.

Povezava do originalnega članka

Osvobajanje Palestine: Pogovor s palestinskim pisateljem in dramaturgom iz Gaze Ahmedom Masoudom
2024-10-17 18:00 | Sodni stolp
17. 10. 2024 ob 18.00, Sodni stolp
Osvobajanje Palestine: Pogovor s palestinskim pisateljem in dramaturgom iz Gaze Ahmedom Masoudom
Gibanje za pravice Palestincev in Pekarna Magdalenske mreže vas v četrtek, 17. 10. 2024, ob 18. uri vabimo na pogovor s palestinskim pisateljem in dramaturgom iz Gaze Ahmedom Masoudom.

V Gazi, kjer ostaja del njegove družine, je Ahmed Masoud odrasel. Doktoriral je iz angleške literature v Britaniji, kjer je ustanovil gledališko-plesno skupino Al Zaytouna in kjer živi. Je avtor številnih radijskih in gledaliških del, med drugim igre Izdelovalka mrtvaških prtov, ki jo imamo tudi v slovenščini. Napisal je dva romana, ki se dogajata v Gazi, Vanished ter Come What May. V njegovih delih ulice Gaze oživijo, med junaki in junakinjami pa se prepletajo ljubezen ter izdajstva, stremljenje po spoštovanju ter svobodi – vse pod izraelsko vojaško okupacijo

Z gostom se bomo pogovarjale_i o življenju v okupirani Gazi, zakaj so velike medijske hiše sokrive za genocid, ki ga Izrael izvaja nad palestinskim ljudstvom, o utišanju palestinskih glasov ter o obstoječih in potencianih oblikah upora in solidarnosti.

Dogodek organiziramo v sodelovanju s Kulturno četrtjo Minoriti.

Povezava do originalnega članka

Odprtje razstave Vloga generala Rudolfa Maistra v času vzpostavljanja slovenske severne meje 1918–1920
2024-10-18 13:00 - 14:00 | Maribor center / Pokrajinski arhiv Maribor, Glavni trg 7, Maribor
Razstava bo odprta v petek, 18. oktobra 2024, ob 13. uri v razstavišču Atrium Pokrajinskega arhiva Maribor (Glavni trg 7).
Na razstavi bo razstavljeno izbrano arhivsko in drugo gradivo iz prelomnih dogodkov v letih 1918–1920, ki so usodno zaznamovali slovensko Štajersko in Koroško. Maistrova dejanja v zvezi s prevzemom vojaške oblasti v Mariboru in boji za severno mejo so zabeležena na fotografijah, plakatih, v razglasih, časopisnih člankih in njegovih spominih.
Razstava razkriva del tega gradiva in tako orisuje Maistrovo pomembno vlogo v razburkanem času nastajanja jugoslovanske države, predstavlja pa tudi odzive na Maistrovo smrt in njegovo poslednjo pot.

Povezava do originalnega članka
